ผ่าตัดมดลูก และรังไข่ 1 ข้าง ประมาณ 7 เดือน ทำใมถึงยังมีอาการ ปวดหน่วง ร่วมกับปวดร้าวช่วงเอว (อาการปวดคล้ายปาดประจำเดือนก่อนผ่า)
สวัสดีค่ะ Nutjaree,หากผ่าตัดมดลูกและรังไข่ไปนานประมาณ 7 เดือนแล้ว อาการปวดหน่วง ปวดช่วงเอว ก็ไม่น่าเกิดจากผลของการผ่าตัดอีก ดังนั้น อาจเกิดจากสาเหตุ เช่น- มีโรคเกิดขึ้นใหม่ที่รังไข่อีกข้างที่เหลือ เช่น ช็อกโกแลตซีสต์ เนื้องอกรังไข่ เป็นต้น- การบาดเจ็บของกล้ามเนื้อบริเวณเอว เช่น จากการยกของหนัก ทำงานก้มๆ เงยๆ ตลอดเวลา ใส่รองเท้าส้นสูงมากไป การนั่งหรือยืนที่ผิดท่าเป็นเวลาต่อเนื่องนานๆ การออกกำลังกายที่ผิดท่า- นรองกระดูกสันหลังเคลื่อนทับเส้นประสาท โดยจะทำให้เกิดอาการปวดแบบเสียวแปล๊บๆ บริเวณหลังส่วนล่างหรือบริเวณสะโพก และมักร้าวไปที่ขาหรือน่อง อาการปวดเสียวจะเป็นมากขึ้นเมื่อก้มตัว นั่งงอตัวไปข้างหน้า การไอ จาม หรือเบ่ง- กล้ามเนื้อสะโพกหนีบเส้นประสาท เกิดจากกล้ามเนื้อ piriformis ซึ่งอยู่ที่สะโพกเกิดการอักเสบหริอเกิดพังผืดแล้วไปกดทับเส้นประสาท sciatic ที่มาจากไขสันหลัง อาการจะคล้ายกับโรคนรองกระดูกสันหลังเคลื่อนทับเส้นประสาท- ช่องไขสันหลังตีบแคบลง เกิดจากการเสื่อมตามอายุ จากอุบัติเหตุบริเวณหลัง จากโรคกระดูกพรุน เป็นต้น อาการปวดจะคล้ายกับโรคนรองกระดูกสันหลังเคลื่อน แต่มักปวดมากเวลาแอ่นตัว และดีขึ้นเมื่อก้มตัว หรือนั่ง- กระดูกสันหลังยุบตัว มับพบในผู้สูงอายุจากโรกระดูกพรุน หรืออาจเกิดจากอุบัติเหตุ มีมะเร็งกระจายไปที่กระดูก ติดเชื้อในกระดูก วัณโรคกระดูกสันหลัง เป็นต้น มั- เนื้องอกและมะเร็งของเนื้อเยื่อ กระดูก และเส้นประสาทในเบื้องต้น แนะนำให้หลีกเลี่ยงกิจกรรม หรือท่าทางอาจที่ส่งผลให้เกิดการบาดเจ็บต่อกล้ามเนื้อบริเวณเอว เช่น การยกของหนัก การก้มๆ เงยๆ การใส่รองเท้าส้นสูง งดการเดินมาก งดการวิ่งหรือออกกำลังกายต่างๆ ไปก่อน และอาจใช้การประคบร้อนบริเวณที่ปวด หากอาการยังคงเป็นต่อเนื่อง ก็ควรพบแพทย์เพื่อตรวจหาสาเหตุค่ะ